text: Igen på bar bund om kolonihave-brande
  25 februar 2011 kl. 15.36
  Politiet i Aabenraa er tilbage på bar bund i sagen om de mange brande i kolonihavehuse. De tekniske spor frikender den anholdte mand.
  ? Vi har ikke kunnet hænge ham op på nogle af de spor, siger lederen af lokalpolitiet i Aabenraa, vicepolitiinspektør Knud Reinholdt, til jv.dk.
  
  Tekniske spor frikender
  Efter den seneste brand - den 14. januar - blev en mistænkt anholdt og sigtet. Manden, der bor i Aabenraa, har hele tiden nægtet sig skyldig.
  Politiets fandt en lang række tekniske spor efter den seneste brand. Men de kan ikke koble den sigtede mand til branden.
  
  Syv brande
  Politiets mistanke har ikke været så stærk, at den anholdte mand har kunnet fængslet. Men sigtelsen er ikke frafaldet. Det afgør juristerne senere, om den skal.
  Aabneraa har siden november oplevet syv brand i kolonihaveområdet, der anses for at være verdens ældste. Efter de første fem brande oprettede haveejerne et vagtværn - og politiet forstærkede patruljeringen. Derefter var der en pause i brandene.
  Der har ikke været påsatte brand i kolonihavehuse siden midten af januar.
  